ลุ้น IND วิ่งต่อ! คว้างานที่ปรึกษาโครงการ 2 โปรเจกต์ รับเงินเฉียด 21 ล้าน
ลุ้นราคา IND วิ่งต่อ! หลังคว้างานออกแบบ และบูรณะสะพาน บนทางหลวงในพื้นที่จังหวัดนครปฐม ราชบุรี สมุทรสาคร สมุทรสงคราม (ระยะที่ 1) และออกแบบทางหลวง 4 ช่องจราจร ทางเลี่ยงเมืองเลย รับเงิน 20.89 ลบ.
ลุ้นราคา IND วิ่งต่อ! คว้างานที่ปรึกษาโครงการ 2 โครงการ รับเงินเฉียด 21 ลบ.
6 ม.ค. 2566

บริษัท อินเด็กซ์ อินเตอร์เนชั่นแนล กรุ๊ป จำกัด (มหาชน) หรือ IND ระบุว่า บริษัทได้ลงนามสัญญาจ้างวิศวกรที่ปรึกษาสำรวจและออกแบบ และบูรณะสะพาน บนทางหลวงในพื้นที่จังหวัดนครปฐม ราชบุรี สมุทรสาคร สมุทรสงคราม (ระยะที่ 1) มูลค่าสัญญาประมาณ 15,258,200 บาท (รวมภาษีมูลค่าเพิ่ม) รวมทั้งได้ลงนามสัญญาจ้างวิศวกรที่ปรึกษาสำรวจและออกแบบทางหลวง 4 ช่องจราจร ทางเลี่ยงเมืองเลย มูลค่าสัญญาประมาณ 5,641,360 บาท (รวมภาษีมูลค่าเพิ่ม) รวมมูลค่า 2 โครงการเป็นจำนวน 20,899,560 บาท
อนึ่ง ราคาหุ้น IND ปิดตลาดล่าสุดวานนี้ (5 ม.ค.66) อยู่ที่ระดับ 1.61 บาท บวก 0.02 บาท หรือ 1.26% ด้วยมูลค่าซื้อขาย 1.82 ล้านบาท